open-index/open-wikipedia-markdown huggingface dataset:
Who Stole the Kishka?

**«Who Stole the Kishka?»** (Opprinnelig stavet **Who Stole the Keeshka?**) er en tradisjonell polkasang med melodi av Walter Dana og tekst av Walter Solek.

Den har blitt fremført og spilt inn på plate av forskjellige band. Én versjon ble kjent for det amerikanske radiopublikumet gjennom en innspilling fra 1963 med den Grammy Award-vinnende polkaartisten Frankie Yankovic.

Sangen ender med det bønnfallende refrenget *«but please bring back my [[kishka]]»*. En kishka er en tradisjonell pølsetype som er utbredt i mange øst- og sentraleuropeiske kulturer.

## Norsk versjon
R. Engvik og Jack Billy har skrevet en norsk tekst. På norsk bærer den tittelen «Kem har tatt min fena». Den norske versjonen ble spilt inn av Roger Engvik med kor og Gunnar Nakkens orkester, og utgitt i 1963 på singlen Philips 353&nbsp;221&nbsp;PF.

## Referanser
Lille Graah

**Lille Graah**, hennes egentlige navn **Anne Knudsdatter Graah**, (1908–2001) var kringkastingsmedarbeider og Norges første hallodame. Graah ble ansatt i NRK i 1946 og ble i institusjonen i mer enn 30 år, først som hallodame og senere som reporter.

Graah vil nok huskes best for å ha ansvar for *[[Ønskekonserten]]*. Etter at Østlandssendingen ble opprettet i 1959 virket hun her som reporter.

Forut for ansettelsen i NRK hadde hun bak seg opphold i Moskva, hvor hun bl.a studerte teater. Under krigen ble hun med i en illegal avisgruppe. Hun ble arrestert og sendt først til Grini, deretter til Tyskland. Hun ble reddet fra fangeleieren i Ravensbrück og kom til Sverige med de hvite bussene våren 1945..

I 1977 mottok hun St. Hallvard-medaljen

## Referanser
Consignor

**Consignor** er et skandinavisk privat aksjeselskap som utvikler dataprogram/programvare for transportadministrasjon (TA) og elektronisk datautveksling (electronic data interchange / EDI). Selskapet ble grunnlagt som EDI-Soft av Peter Tang Thomsen i 1997 med en idé om å utvikle og markedsføre transportørrelaterte EDI-løsninger. 

Selskapets hovedkontor er i Norge, mens den daglige driften skjer i datterselskaper i Norge, Sverige, Danmark, Finland og Romania. Consignors primære markeder er i Skandinavia hvor salg og kundeservice utføres av datterselskapene. Datterselskapet i Romania driver kun med produktutvikling og programmering. Selskapets førstegenerasjons TA-programvare heter Winedi. EDI-Soft lanserte i 2008 en ny generasjon TA-programvare og produktfamilie som heter Consignor. I 2010 lanserte EDI-Soft også en nettbasert løsning av Consignor som har fått navnet Ticket. EDI-Soft endret i 2016 navn til Consignor.

Consignor har totalt 150 ansatte og omsatte i 2016 for over 15 millioner EUR.

## Eksterne lenker
* Consignor Norge AS
* Consignor Danmark A/S
* Consignor Sverige AB
* Consignor Finland Oy
* Consignor UK Ltd.
Kongsberg Byorkester

**Kongsberg Byorkester** er et musikkorps fra Kongsberg som ble etablert i 1919.

## Historie
Den 24. oktober 1919 ble «Fagforeningens orkester» dannet i Kongsberg. I april 1922 ble det vedtatt å bryte med Samorganisasjonen, og navnet ble endret til «Musikkforeningen Fremad». Det viste seg at det nye navnet allerede var i bruk, så det nåværende navnet ble tatt i bruk 18. september 1922, forøvrig etter tillatelse fra formannskapet.

I 1931 spilte orkesteret første gang i radio og har senere gjentatte ganger opptrådt der. Orkesteret har oppnådd gode resultater i konkurranser. I 1950 representerte de landsforbundet ved landsstevnet i Mjölby, Sverige. I 1952 deltok de i en konkurransene i Gouda, Holland, og fikk førstepris i marsj og konsert. Opptredenen la grunnlaget for at Kongsberg og Gouda inngikk vennskapsbyavtale.

Korpset har deltatt i Norgesmesterskapet for janitsjarkorps siden 2007. Den beste plasseringen hittil var 14. plass i 2. divisjon 2008. I 2023 vant korpset 4. divisjon. I 2024 fikk de 8. plass i 3. divisjon.

I 1988 arrangerte korpset for første gang «Kongsberg Tattoo». Arrangementet ble gjentatt 1991 og 1994.

## Referanser


## Eksterne lenker
* 
* 
* Se bilde av Kongsberg Byorkester tatt i 1950 og les mer om orkesterets historie her
Acariformes

* Sarcoptiformes
* Trombidiformes

**Acariformes** er en gruppe (orden eller overorden) av edderkoppdyr som omfatter de fleste av middene. Denne gruppen finnes nær sagt over alt på landjorda. De fleste av de velkjente middgruppene hører til i denne ordenen, et unntak er flåttene, som hører til Parasitiformes.

## Utseende
Bittesmå til små (0,1-10 mm) edderkoppdyr. De har åtte bein, kroppen er vanligvis ikke tydelig delt opp i forkropp og bakkropp. Øyne mengler. Ellers framviser middene et enormt spenn i utseende.

## Levevis
Gruppen viser et stort spenn i levemåter og omfatter nedbrytere, parasitter på planter og dyr, soppetere og rovdyr. En del arter er alvorlige skadedyr i jordbruket, men det er også arter som er meget viktige nyttedyr.

## Reproduksjon
Middene legger egg, ganske mange er parthenogenetiske. Utviklingen skjer gjennom et larvestadium med seks bein til et nymfestadium som har åtte bein som de voksne.

## Utbredelse
Medlemmer av denne gruppen finnes over alt der det forekommer liv på landjorda. Noen arter lever også i strandsonen i havet, men de finnes ikke i åpne vannmasser. Svært mange er parasitter i dyr eller planter.

## Systematisk inndeling

Inndelingen følger http://tolweb.org/Acariformes. 

* rekke Leddyr, Arthropoda
** underrekke Chelicerata
*** klasse Edderkoppdyr, Arachnida – omfatter de landlevende cheliceratene
**** underklasse Micrura
***** gruppe Acaromorpha
****** gruppe midder (Acari)
******* gruppe (overorden? eller orden) Acariformes
******** gruppe Sarcoptiformes
********* gruppe Endeostigmata
********* gruppe Astigmata
********* gruppe hornmidder, Oribatida
******** gruppe Trombidiformes
********* gruppe Sphaerolichida
********* gruppe rovmidder, Prostigmata
********** gruppe Anystina
*********** (gruppe uten navn)
************ gruppe Parasitengona (omfatter blant andre fløyelsmidder og vannmidder)
************ gruppe Anystae
*********** gruppe Eleutherengona
************ gruppe Heterostigmata
************ gruppe uten navn
************* overfamilie Raphignathoidea
************* gruppe uten navn
************** overfamilie Cheyletoidea
************** 
********** gruppe Eupodina
*********** gruppe uten navn
************ overfamilie Labidostommatoidea
************ gruppe uten navn
************* overfamilie Bdelloidea
************* overfamilie Halacaroidea
*********** gruppe uten navn
************ overfamilie Eupodoidea
************ gruppe uten navn
************* overfamilie Tydeoidea
************* overfamilie gallmidd, Eriophyoidea
## Kilder
* Klassifikasjon av gruppen

## Eksterne lenker
* 
* Tree of life Edderkoppdyr (engelskspråklig)
Guvernementet Kafr El Sheikh

**Kafr ash Shaykh** er et guvernement som ligger nord i Egypt. Hovedstaden i byen er Kafr el-Sheikh.

Stedet ligger i Nildeltaet, ca. 134&nbsp;km nord for den egyptiske byen Kairo. Per 2006 hadde området en befolkning på over 2,6 millioner innbyggere og et areal på over 3400&nbsp;km².

## Kilder
* Governorates of Egypt statoids.com

## Eksterne lenker
*
Michel Bastos

**Michel Fernandes Bastos** (født 2. august 1983) er en brasiliansk tidligere fotballspiller. Han har også spilt kamper på det , og ble våren 2010 tatt ut til VM i fotball 2010 av landslagstrener Dunga.

## Spillerkarriere
Bastos begynte sin karriere som ung spiller i sin hjemklubb Pelotas før han dro videre til Nederland i 2001, hvor han gikk inn i ungdomsakademiet til Feyenoord Rotterdam. Derfra ble han lånt ut til naboklubben SBV Excelsior i 2002/2003-sesongen, før han samme år dro tilbake til Brasil og skrev under for Atlético Paranaense. Etter dette spilte han for både Grêmio og Figueirense.

### Lille og Lyon
Bastos skrev under for Lille sommeren 2006 og han fikk sin førstelagsdebut for klubben i åpningskampen mot Rennes i starten av 2006/2007-sesongen av Ligue 1. Han fikk sin første scoring i kampen mot RC Lens, og fullførte sesongen med tre mål totalt. I de neste to sesongene økte scoringsraten hans betraktelig, og i 2007/2008-sesongen var han oppe i åtte mål, og hjalp klubben til en respektabel syvendeplass på både venstre back- og vingposisjon.

I sesongen etter etablerte han seg fast på venstrekanten, noe som førte til ytterligere scoringer. I midten av november 2008 scoret han i fem kamper på rad, mot Marseille, Lorient, Toulouse, Nice og Le Havre. I denne sesongen spilte han 41 kamper og bidro med 16 mål, noe som hjalp klubben til respektabel femteplass med plass i UEFA-cupen. I midten juli 2009 ble det kjent at Lyon hadde lagt inn et bud på Bastos pålydende 18 millioner euro, og kort tid etter skrev han under for fireårskontrakt med klubben. Hans første scoring for klubben kom under kvalifiseringskampen til Mesterligaen mot Anderlecht.

I 2014 gikk han på lån til AS Roma, klubben har opsjon på å kjøpe spilleren permanent etter sesongslutt.

## Landslagskarriere
Bastos fikk sin landslagsdebut for  den 27. oktober 2009 i vennskapskampen mot . Han fikk sin andre kamp mot  like etter og sin tredje mot  i februar 2010. På grunn av sin positive form for klubblaget Lyon ble han tatt ut til VM i fotball 2010 av landslagstrener Dunga som én av 23 spillere.

## Referanser


## Eksterne lenker
* 
* Spillerprofilen til Michel Fernandes Bastos hos Olympique Lyonnais
Arkitekturåret 1692

**Arkitekturåret 1692** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1692.

__TOC__

## Bygninger
 

* 1690→1700: To barokke palasser bygges i Vilnius, Sapieha-palasset og Slushko-palasset, tegnet av Pietro Perti.

## Hendelser

## Fødsler

## Dødsfall
Richard Smith (redaktør)

**Richard Smith** (født ??) er en britisk lege, redaktør og forretningsmann. Han er direktør av instituttet Ovations' initiativ for å bekjempe kroniske sykdommer i utviklingsland. Det har ført til opprettelser av sentre i Kina, Bangladesh, India, Pakistan, Tunisia, Tanzania, Sør-Afrika, Sentral-Amerika og ved grensen av USA-Mexico.

Smith er en talsmann for utgivelse med åpen tilgang og var redaktør av *[[British Medical Journal|BMJ]]* da magasinet først begynte med utgivelse på Internett, og gjorde magasinets arkiv fritt tilgjengelig. Han sitter i styret for Public Library of Science, et ideelt forlagsprosjekt med det mål å opprette vitenskapelig medisinsk tidsskrift som er basert på prinsippet om åpent tilgjengelig innhold. Han var også redaktør av medisinske *Cases Journal*, også med åpen tilgang og med det mål å opprettholde en database med medisinske saksrapporter.

Smith har forfattet boken *The Trouble with Medical Journals* (2006), hvor han argumenterer blant annet at medisinske tidsskrifter har blitt «skapninger for medisinindustrien», preget av uredelig forskning og fylt med artikler som skrevet av eller på vegne av farmasøytiske selskaper. I boken som omhandler etiske problemstillinger ved å utgi medisinsk tidsskrift, trekker Smith fram Grethe Birketvedts forskningsarbeid som en sak han fortsatt har problemer med: «- Jeg er ikke sikker på om studien var fabrikkert, men jeg er fremdeles i sterk tvil», har han hevdet.

Hans bror er komikeren og forfatteren Arthur Smith.

## Referanser


## Eksterne lenker
* Kmietowicz, Zosia (29. mai 2004): «Editor of the ''BMJ'' to take up new post», *British Medical Journal*
ARENA – Senter for europaforskning

**ARENA** er et forskningssenter ved Universitetet i Oslo med fokus på studier av de politiske integrasjonsprosessene i Europa.

Forskningsfelt omhandler EU-institusjonenes virkemåte, muligheten for et demokratisk og effektivt styringssystem i Europa, effekter av EU på nasjonalstaten, utviklingen av en europeisk utenriks- og sikkerhetspolitikk, utdannings- og forskningspolitikk og Norges rolle i Europa. ARENA er også en av grunnleggerne i ERPA European Research Papers Archive, som er en søkebase for arbeidsnotater ved en rekke EU-forskningsinstitusjoner.

Ved utgangen av 2011 har ARENA 28 personer tilknyttet senteret (ca 17 årsverk), hvorav 8 forskere med professorkompetanse, 9 med førstestillingskompetanse, 6 stipendiater og 5 i administrasjonen, i tillegg til studentstipendiater og forskningsassistenter. ARENA deltar i flere internasjonale forskernettverk og samarbeidsprosjekter. ARENA var i 2007-2011 koordinator for det EU-finansierte prosjektet RECON – Reconstituting Democracy in Europe som involverer mer enn 100 forskere 22 partnere i 13 land.

Senterets leder er professor Erik Oddvar Eriksen.

## Professorer
*Morten Egeberg
*John Erik Fossum
*Åse Gornitzka
*Christopher Lord
*Helene Sjursen
*Hans-Jörg Trenz
*Jarle Trondal
*Johan P. Olsen

## Eksterne lenker
* Hjemmeside
* European Research Papers Archive
* The RECON project
Massevirkningsloven

**Massevirkningsloven** eller **Guldberg-Waages lov** er en lov som for en reversibel kjemisk reaksjon gir sammenhengen mellom reaktantenes aktiviteter ved kjemisk likevekt. Massevirkningsloven ble formulert i 1864 av de to norske kjemikerne Cato Guldberg og Peter Waage som arbeidet ved Kjemisk institutt, Det Kongelige Frederiks Universitet (dagens UiO).

## Matematisk
Massevirkningsloven kan brukes til å beregne konsentrasjoner av reagerende stoffer og produkter i en reaksjon ved likevekt. Den uttrykkes matematisk som en generell formel:

:K = \prod_{i=1}^n a_i^{{\nu}_i}.

der
* *K* = reaksjonens likevektskonstant;
* *a* = de forskjellige reaktantenes aktivitet, lik deres konsentrasjon dersom aktivitetskoeffisienten er 1;
* *ν* = den støkiometriske koeffisienten, med positivt fortegn for reaksjonsprodukter og negativt fortegn for reagenser.

## Eksempel: Vann
En kjent likevektsreaksjon er vannets autoprotolyse: 2H2O ↔ OH- + H3O+. Da gjelder, uttrykt ved konsentrasjoner:

:K = \frac{[{\rm OH}^-][{\rm H_3O}^+]}{[{\rm H_2O}]^2}.

Ettersom vannkonsentrasjonen er praktisk talt konstant, definerer man vannkonstanten *K<sub>w</sub>* = [OH-]·[H+] = 10-14 ved 25&nbsp;°C. I rent vann finnes det like mange hydraterte protoner som hydroksidioner, slik at deres konsentrasjoner er 10-7 og pH er 7,0. Massevirkningsloven sier at konsentrasjonen av hydroksidioner minsker proporsjonalt når man tilsetter en syre;  (ved 25&nbsp;°C).

## Annet
Den høyeste forskningsprisen innen kjemiforskning i Norge har navn etter Massevirkningsloven: *[[Norsk Kjemisk Selskaps medalje til minne om Guldberg og Waages massevirkningslov]]*.

Postverket ga ut frimerkene NK. 551 (35 øre) og NK. 552 (55 øre) den 11. mars 1964 i anledning hundreårsjubileet for loven. Frimerkene viser et dobbeltportrett av Guldberg og Waage.

## Referanser


## Eksterne lenker
* Vivi Ringnes: «Cato Maximillian Guldberg», Viten.no
* *[http://www.aftenposten.no/viten/article7475485.ece Kjemiens grunnlov er norsk og fyller 150 år]* kronikk av Einar Uggerud i Aftenposten
Sugartime

**«Sugartime»** er en amerikansk sang, skrevet av Charlie Phillips og Odis Echols. Den ble publisert i 1958. The McGuire Sisters spilte inn sangen. Den ble utgitt på singlen Coral CK-3604 og ble den største hitversjonen.

## Coverversjoner
*Lillian Askeland (På LP-platen *1958* (Polydor) fra 1980).
*Alice Babs (Svensk tekst av Eric Sandström)
*Alma Cogan with The Michael Sammes Singers. Accompaniment directed by Brian Fahey. Utgitt på singlen HMV 45-POP&nbsp;450 
*Linda McCartney

## Norske versjoner
Otto Nielsen og Kari Irwin Abrahamsen har skrevet norske tekster. 

### Innspillinger (Otto Nielsens tekst)
*Torhild Lindal med vokaltrio og Ragnar Danielsens orkester. Som «Fire smil». Innspilt 25. februar 1958. Utgitt på 78-platen Philips P-53115-H.
*Nora Brockstedt og The Ink Spots, Kjell Karlsens orkester. Innspilt 27. mars 1958. Som «Fire smil til frokost». Utgitt på 78-platen RCA NA&nbsp;1095.

### Innspilling (Kari Irwin Abrahamsens tekst)
*Jannicke. Som «Klovnen Petterpino». Utgitt på kassetten *Jannicke 2* (Busk BCD&nbsp;161) i 1991.

## I media
*Den var med i filmen *[[Sugartime (film)|Sugartime]]*.
*Sangen hørtes i 1990-årene, da en versjon med en endret tekst tjente som reklamejingle for Bagel Bites, en type pizzabagels.

## Listeplasseringer

 
The McGuire Sisters' versjon toppet Billboard Hot 100-listen i februar 1958. I 1961 vendte sangen en kort tid tilbake på den amerikanske Cash Box country-listen i en versjon med Johnny Cash, plukket fra Sun Records-katalogen.

## Referanser
Killing the Dragon

***Killing the Dragon*** er det niende studioalbumet til Dio, utgitt 21. mai 2002 på Spitfire Records. 

Det ble laget en musikkvideo til sporet «Push», hvor Tenacious D i begynnelsen av videoen står på gaten og spiller en parodi på Black Sabbath-sangen «Heaven & Hell». Ronnie James Dio kommer opp og gir dem penger og ber dem heller spille noe av sin egen musikk. Etter denne innspillingen ble Dio kjent med Jack Black, og han fortalte om planene om å spille inn filmen *[[Tenacious D in The Pick of Destiny]]*. Dette førte til at Dio ble senere med på innspillingen av filmen, og sang også sangen «Kickapoo» sammen med Meat Loaf i den. 

## Sporliste
Alle tekster og melodier av Ronnie James Dio
# «Killing the Dragon» (Dio, Jimmy Bain) – 4:25
# «Along Comes a Spider» (Dio, Doug Aldrich, Bain) – 3:32
# «Scream» (Dio, Aldrich, Bain) – 5:02
# «Better in the Dark» (Dio, Bain) – 3:43
# «Rock & Roll» (Dio, Bain, Craig Goldy) – 6:11
# «Push» (Dio, Bain, Goldy) – 4:08
# «Guilty» (Dio, Bain) – 4:25
# «Throw Away Children» (Dio, Goldy) – 5:35
# «Before the Fall» (Dio, Bain) – 3:48
# «Cold Feet» (Dio, Bain) – 4:11

## Personell
* Ronnie James Dio – vokal
* Doug Aldrich – gitar 
* Jimmy Bain – bass, keyboard
* Simon Wright – trommer, keyboard
* Scott Warren – keyboard på «Before the Fall»
* King Harbour Children's Choir — barnekor på «Throw Away Children»

## Eksterne lenker
*
Minimetro

En **minimetro** (engelsk *people-mover*) brukes om skinnegående, automatisk og planseparert kollektivtransport med enheter som er større enn sportaxier, men mindre enn de fleste «fullvoksne» jernbane- eller T-banetog. De finnes ellers i ulike størrelser, og med forskjellige teknologier.

## Egenskaper
Denne formen for lettbane trafikkeres oftest med enslige vogner eller korte tog på opptil tre vogner. Automatikken gjør at vognene kan kjøres med korte intervaller, slik at kapasiteten kan bli svært høy selv om hver enhet tar færre passasjerer enn f.eks. et T-banetog. I tillegg til at banene er adskilt fra all annen trafikk, kan stasjonene være lukket med dører som åpnes mot banen bare når et tog er klart for av- og påstigning – som i en heis. Dette forhindrer at folk forviller seg ut på linjen. 

En minimetro kan benytte seg av VAL-teknologi. Disse vognene går på gummihjul og er bare 2 m brede (en T-banevogn er ofte over 3 m bred), men sporvidden er 1435 mm som på en vanlig jernbane. Andre teknologier finnes. Enkelte énskinnebaner kalles f.eks. «people movers».

### Infrastrukturen
En minimetro kan gå på ordinære jernbaneskinner med normalspor eller smalspor, men noen av dem bygges som énskinnebaner eller hengebaner. Den mer beskjedne størrelsen gjør at infrastrukturen lettere kan tilpasses eksisterende bebyggelse osv. enn f.eks. «voksne» tunnelbaner. Mens disse gjerne graves ned under bysentrene og går på bakkenivå i utkanten av byene og i forstedene, går «people-movernes» skinnegang ofte på søyler, høyt hevet over annen trafikk.

Som tunnelbaner drives «people-moverne» elektrisk, ofte med 600 V likestrøm.

## Bruksområder
Etter bruksmåten kan de inndeles slik:
***Som en metro**, dvs. til lokaltrafikk (nærtrafikk) i en by – basert på VAL-teknologi i byer som Lille, Toulouse og København, og andre teknologier i f.eks. Vancouver
***Regionaltrafikk mellom byer**. Foreløpig finnes ingen slike systemer, men de er foreslått. 

***Interntransport** på flyplassområder o.l. De finnes på minst 50 flyplasser. 

## Referanser
Arkitekturåret 1694

## Bygninger

* Byggingen av biblioteket i Trinity College i Cambridge av Christopher Wren fullføres (påbegynt i 1676).
* 1690→1700: To barokke palasser bygges i Vilnius, Sapieha-palasset og Slushko-palasset, tegnet av Pietro Perti.
* Første kirkebygg på Årøya
## Hendelser

## Fødsler
* 25. april – Richard Boyle, engelsk arkitekt og adelsmann (død 1753)

## Dødsfall
* 28. august – Francesco Antonio Picchiatti, arkitekt, ingeniør og arkeolog (født 1617)

## Referanser
Detroit People Mover

**Detroit People Mover** er en people mover med en lengde på 4,7 kilometer, som går i en sirkel med en hovedlinje gjennom bysentret til Detroit, Michigan (USA).

People Mover, som forøvrig er Detroits eneste metrosystem, blir drevet av Detroit Transportation Corporation, som ikke er en del av Department of Transportation, hvis oppgave er å operere bussnettverket i byen.

## Eksterne lenker
*
Kickapoo (sang)

**«Kickapoo»** er en sang av Tenacious D

Den er spor nummer en på musikkalbumet *[[The Pick of Destiny]]* (2006), og også med i filmen Tenacious D in The Pick of Destiny. Sangen har Meat Loaf og Ronnie James Dio som gjesteartister, hvor Meat Loaf spiller den dypt religiøse faren til en ung Jack Black, og forteller ham at heavy metal er djevelens verk. Dio spiller seg selv og oppmuntrer Black til å forfølge sin drøm om å bli musiker og reise til Hollywood og starte et band.

## Vokal
*Jack Black – JB
*Meat Loaf – Faren til JB
*Ronnie James Dio – Seg selv

Sangen er skrevet av Jack Black, Kyle Gass og Liam Lynch.

## Eksterne lenker
* Kickapoo  musikkvideo på YouTube
Kungl. Maj:ts orden

**Kungl. Maj:ts orden** (norsk: *Hans Majestets ordener*) er en svensk betegnelse på avdelingen innen den kongelige hoffstat i Sverige som forvalter de svenske ordenene. Betegnelsen kan noen ganger også benyttes i snevrere betydning om én av ridderordenene, Serafimerordenen, men dette er ikke riktig. I tillegg til denne hører også Nordstjerneordenen, Sverdordenen og Vasaordenen inn under avdelingen. Sverdordenen og Vasaordenen var hvilende fra 1975 til 1. februar 2023. Karl XIIIs orden, en kongelig orden for det svenske frimureriet, hører ikke lenger inn under Kungl. Maj:ts orden.

Kongen er i egenskap av ordenenes stormester avdelingens leder. Avdelingen består ellers av en ordenskansler, som står i spissen for et ordenskanselli. Til dette hører en ordenssekretær, som også er viseordenskansler, skattmester, og en ordensintendant. Avdelingen har også tilknyttet en våpenmaler, det vil si en utøvende heraldisk kunstner. Tidligere hadde avdelingen også kansellist og inntil 1974 fantes det ved Kungl. Maj:ts orden også en kapellan.

Ordenskapittelet, bestående av kongen som stormester og embetsmennene ved Kungl. Maj:ts orden, kommer som regel sammen en gang om året for å fatte beslutninger om tildeling av ordener til utenlandske borgere, om økonomiske og andre forhold.

I snever betydning benyttes betegnelsen Kungl. Maj:ts orden noen ganger også om svenske innehavere av Serafimerordenen. Dette har sin bakgrunn i forkortelsen for tittelen *Riddare och kommendör av Kungl. Maj:ts orden*, forkortet *RoKavKMO*. I denne sammenheng er ordet «orden» en flertallsform som viser til at svensker som skulle utnevnes til Serafimerordenen allerede måtte være kommandører av 1. klasse av en av de øvrige svenske ordener. Gjennom dette har uttrykket *Kungl. Maj:ts orden* feilaktig blitt knyttet utelukkende til Serafimerordenen. Utenlandske ordensinnehavere tituleres *Riddare av Serafimerorden*, forkortet *RSerafO*.

## Referanser


## Kilder
*Per Nordenvall: *Kungliga Serafimerorden, 1748–1998*, Stockholm: Kungl. Maj:ts Orden, 1998

## Eksterne lenker
* Kungl. Maj:ts Orden
* Kongelige ordensprydelser Kungl. Maj:ts Orden.
* Svenska förtjänstordnar
Alfred Rust

**Alfred Rust** (født 4. juli 1900 i Hamburg, død 14. august 1983 i Ahrensburg) var en tysk steinalderarkeolog.

Rust var født i enkle kår, han var opprinnelig utdannet elektriker, men begynte å følge kurs i arkeologi ved en folkehøyskole i Hamburg.

I 1930 hadde han begynt å studere arkeologi ved Universitetet i Hamburg, og han bestemte seg for å finne opphavet til de mellomeuropeiske steinredskapene fra paleolitikum. Han reiste på sykkel fra Hamburg, gjennom Balkan og Tyrkia til Midtøsten. Der oppdaget han bl.a. hulene ved Yabrud, en av de viktigste paleolittiske boplassene i regionen. Disse funnene publiserte han i flere artikler i tidsskriftet Offa.

Rust fortsatte imidlertid å livnære seg som elektriker, og det var som amatørarkeolog han begynte sine undersøkelser i omegnen av Hamburg. Dette fortsatte han med gjennom hele 1930-tallet, sterkt oppfordret og støttet av arkeologen Gustav Schwantes. Han fant etter hvert svært mange boplasser fra sen istid i områdene i og rundt tunneldalen mellom Ahrensburg og Meiendorf, nordøst for Hamburg. Flintgjenstander, gjenstander av reingevir, og til og med offerfunn av rein viste at disse boplassene var vitnesbyrd om reinjegere på det som en gang var et tilgroende tundralandskap. Boplassene kunne plasseres i tidsrommet 15 – 12 000 før nåtid, og dekkes av det vi i dag kjenner som Hamburg- og Ahrensburgkulturen.

Etter krigen arbeidet Rust ved Landesamt für Vor- und Frühgeschichte, en offentlig instans som i Norge kan sammenliknes med fylkeskonservatoren. Her videreførte han arbeidet med tidlig steinalder i regionen, og han la grunnlaget for senere forskning innenfor denne perioden.

Rusts ettermæle er farget av at han under nazismen var medlem av SS-organisasjonen Ahnenerbe, og at han dermed fikk arbeide uforstyrret uten engang å måtte tjenestegjøre i Wehrmacht. Dette forholdet gjorde bl.a. at en planlagt feiring av hans 100-årsdag i Ahrensburg ble avlyst. Lite tyder imidlertid på at han var særlig politisk aktiv i denne perioden. Og det må presiseres at ingen tyske arkeologer fikk i det hele tatt arbeide i denne tiden, uten at det var i nær forståelse med Ahnenerbe.

I september 2005 ble turstien Alfred Rust Wanderweg åpnet. Den går fra Ahrensburg sentrum gjennom tunneldalen forbi de mest kjente boplassene fra Ahrensburgkulturen.

## Referanser
Lilles metro

**Lilles metro** (fransk: **Métro de Lille**) er tunnelbanen i den franske byen Lille. Den danner sammen med sporvogns- og bussnettet kollektivtrafikksystemet i byen. T-banen ble åpnet i 1983, og består nå av to linjer. Dette var det første metrosystemet i verden som brukte VAL-teknologi. Dermed er Métro de Lille en av de få t-banene i verden som frakter mennesker førerløst. Transpole er navnet på selskapet som driver banen.

## Linjenett
### Linjer
T-banenettet i byen Lille består av to linjer, som tilsammen blir 45,5&nbsp;km lange, med 61 stasjoner. Togene kjører fra mellom kl. 5 og 6 om morgenen til mellom kl. 23 og halv ett om natten. Togfrekvensen er på sitt høyeste i rushtiden, med et tog hvert minutt.

### Stasjoner

Karakteristisk for stasjonene på t-banen er glassvegger og skyvedører mellom plattformene og togsporene. Automatikken sørger for at skyvedørene på perrongen åpnes synkront med togets dører. 47 av 61 stasjoner er gitt spesielle arkitektoniske og kunstneriske utforminger.
## Eksterne lenker
*
Marc Gasol

**Marc Gasol i Sáez** (født 1985) er en spansk profesjonell basketballspiller som spiller for Los Angeles Lakers i NBA. Han ble draftet i den andre runden, som nummer 48, av Los Angeles Lakers under 2007 NBA-draftet. Ble NBA champion i 2018/2019 sesongen, Toronto Raptors.

## Referanser


## Eksterne lenker
*
Offa (tidsskrift)

***Offa – Berichte und Mitteilungen zur Urgeschichte, Frühgeschichte und Mittelalterarchäologie*** er et arkeologisk fagtidsskrift, første gang utgitt i 1937. Utgiver er Christian Albrechts Universitet i Kiel, Tyskland.

## Referanser
Kongsberg Symfoniorkester

**Kongsberg Symfoniorkester** (stiftet i 1981) er et symfoniorkester fra Kongsberg.

## Historie
Kongsberg Symfoniorkester ble startet i 1981, etter at Raumyr musikkskole hadde vært i drift noen år. Fiolinelevene derfra var da blitt så gode at det kunne startes et symfoniorkester, alt ved hjelp av ildsjel og pådriver Nils Hatleberg. Den første dirigenten var Liv Randi Aas. Blåserne kom hovedsakelig fra de to korpsene i byen. En del av disse er med fremdeles. Orkesteret har fostret flere profesjonelle musikere. Av disse kan nevnes Birgitte Stærnes, søstrene Bjørg Værnes og Berit Værnes Cardas og Tor Johan Bøen. Disse har også gjestet orkesteret som solister.

Orkesteret har også hatt solister som Tor Espen Aspaas, Ole Edvard Antonsen, Håkon Austbø, Aage Kvalbein, Eva Knardahl og Arve Tellefsen..
Symfoniorkesteret har hatt samarbeid med bl.a. Kongsberg kantori, Kongsberg Blandede kor og Oppegård Kammerorkester.

Orkesteret dirigeres i dag av Inge Eriksen (tidligere hornist i Oslo-Filharmonien).

## Eksterne lenker
*
Slaget på Gazastripen i 2007

**Slaget på Gazastripen** var en militær konflikt mellom Hamas og Fatah, mellom 7. og 15. juni 2007 på Gazastripen. Hamas seiret. Minst 118 mennesker ble drept og 550 skadet, ifølge organisasjonen ICRC. (Dødsfallene inkluderte 120 stridende, 41 ikke-stridende og 2 FN-ansatte.)
## Referanser
Véhicule automatique léger

**** eller **VAL** (norsk: *«lett automatisk tog»*) er et særlig lett bygget, førerløst og sporbundet metrosystem som både blir brukt som Peoplemover ved for eksempel flyplasser, og som bybanesystem i større byer og tettsteder.
Tunneldal

**Tunneldal** er en kvartærgeologisk betegnelse, som beskriver en glasifluvial landskapsdannelse. Tunneldalen dannes av smeltevannselver innunder isbreen, der de graver ut elveleier i løsmassene. Disse dalene varierer i størrelse og tydelighet etter trykket fra isen og mengden smeltevann som presses gjennom. Tunneldaler er ikke uvanlige i slettelandskapene i Sør-Sverige, Danmark og Nord-Tyskland.

Tunneldaler må ikke forveksles med urstrømdaler, som var store smelteelver av brevann som rant sørover og vestover bort fra innlandsisen, men som ikke rant *under* isen slik tunneldalenes elver gjorde.

## Litteratur
*
Ørestad stasjon

**Ørestad** er en jernbane- og metro-stasjon i den danske hovedstaden København, i bydelen Ørestad. Stasjonen blir betjent av Linje M1 til Københavns metro. Den består av to deler: Metrostasjon, som blir betjent av den nord-sydgående Metrolinje 1, og den underliggende regionaltogstasjonen. Stasjonen ble åpnet i 2000 for jernbanetrafikk, særlig for Öresundståg og enkelte InterCity-Linjer. Metrostasjonen ble åpnet den 19. oktober 2002 for den nybygde t-banestrekningen Vestamager–Nørreport. T-banestasjonen ligger over jernbanestasjonen.

|}

## Referanser
Ingrid Fuglestvedt

**Ingrid Fuglestvedt** (født 10. desember 1964 i Mysen, Østfold) er en norsk professor i arkeologi.

Fuglestvedt tok magistergrad i nordisk arkeologi ved Universitetet i Oslo i 1992 med avhandlingen *Svevollen: Et senmesolittisk boplassområde i det østnorske innland*, der hun definerer en til da ukjent type kulturminner fra eldre steinalder; groptuftene. 

Etter eksamen var Fuglestvedt en kort periode saksbehandler ved Arkeologisk museum i Stavanger til hun ble innvilget forskningsstipend fra Norges forskningsråd. Våren 2002 tok hun doktorgraden ved Universitetet i Bergen med avhandlingen *[[Pionerbosetningen]]s [[fenomenologi]]*. Den omhandler den første bosetningen på norsk område etter istiden, og ikke minst grunnen til at menneskene vandret inn, og hvordan det skjedde. 

Fra 2002 har Fuglestvedt vært tilknyttet Universitetet i Oslo, fra 2004 fast ansatt ved Institutt for arkeologi, konservering og historie (IAKH). Vårsemestret 2011 var hun gjesteforsker ved Senter for tverrfaglig kjønnsforskning (STK). 

I perioden 2011-15 var Fuglestvedt leder for det NFR-finansierte forskningsprosjektet *Meetings Make History. Hunters' Rock Art and Lands of Identity in Mesolithic Northern Europe* i regi av IAKH.

Hun er søster til klimaforskeren Jan Fuglestvedt.

## Bibliografi

## Referanser
Tippekampen

***Tippekampen*** er et norsk fotballprogram som gikk på NRK Fjernsynet fra 29. november 1969 til 8. april 1995. Programmet besto av direktesendte fotballkamper fra England og ble sendt mellom klokken 16.00 og 18.00. Den utvalgte kampen var fra ukens tippekupong, og konseptet etterlignet slik sett det svenske *Tipsextra*. Underveis fikk seerne pling-annonserte resultat fra de andre samtidige kampene, til en kostnad delt mellom de nordiske TV-selskapene.  

## Første tippekamp

Den første av i alt 370 episoder viste kampen mellom Wolverhampton FC og Sunderland FC 29. november 1969, kommentert av Jarle Høysæter fra studio i Oslo, da ITV ikke hadde direktelinjer til NRK Marienlyst.

## Siste tippekamp
Den siste tippekampen gikk 8. april 1995 mellom Nottingham Forest og West Ham United.

## Høydepunkter
De mest viste spillerne var keeperne Peter Shilton (31 kamper), Bruce Grobbelaar (30 kamper) og Ray Clemence (29 kamper); den med flest scoringer var 7–4 mellom Luton Town og Oxford United FC 6. februar 1988. Av kommentatorene nevnes Arne Scheie (123 kamper), Øivind Johnssen (77 kamper), Knut Theodor Gleditsch (76 kamper), Rolf Hovden (35 kamper), Terje Dalby (26 kamper), Kjell Kristian Rike (7 kamper), Jarle Høysæter (4 kamper) og Sølve Grotmol (2 kamper). Også legenden Billy Wright var med i sesongen 1971–1972.

## Tabell over NRKs 370 tippekamper

## Andre tippekamper

Det var med Harald A. Møller som sponsor at TV 2 tok over de engelske senderettighetene i 1995. NRK fortsatte med norske "tippekamper", og hadde i en kortere periode fra 20. november 1999 engelske tippekamper fra lavere divisjoner.  Frem til 2003 hadde NRK sendt 425 episoder med engelske og norske "tippekamper".
 
## Referanser


## Eksterne lenker
* Tippekampenes lagoppstillinger og målscorere
*NRKs oversikt over tippekampene
Flesberg Skolekorps

**Flesberg Skolekorps** (stiftet i 1970) er et skolekorps fra Flesberg i Buskerud.

## Historie
Flesberg Skolekorps ble stiftet i 1970 av Einar Lüder-Larsen og Arne Pladsen.

## Dirigenter
*Einar Lüder-Larsen – 1970–1972
*Steinar Westgård – 1972–1976
*Øystein Brekke – 1976–1981
*Einar Schau – 1981 – (mangler info)
*Sara Wennersberg – 2009–2010 
*Torstein Kristiansen – 2010- dd

## Eksterne lenker
* 

## Kilder
* ISBN 82-992178-0-6 «Tittel: 60 års jubileumsskrift, 1929-1989» (Buskerud Krets av NMF)
Per Fett

**Per Harry Fett** (1909–1996) var en norsk arkeolog. 

Han tok magistergraden i 1934, og var hele sitt yrkesaktive liv ansatt ved Bergen Museum. 

Fett forsket mye på helleristninger og jernaldermateriale, men er best kjent for det gigantiske arbeidet han nedla i registeret over de vestnorske fornminnene. Dokumentasjonsprosjektet *Førhistoriske minne på Vestlandet* er utgitt i 80 hefter, ett for hvert prestegjeld i Hordaland, Sogn og Fjordane og Sunnmøre. Verket er tilgjengelig på som søkbar database fra Bergen Museum.

Per Fett var sønn av tidligere riksantikvar Harry Fett, og far til Tryggve Fett, seniorrådgiver ved Bymuseet i Bergen. Han var gift med Eva Fett.

## Referanser
Mandolins in the Moonlight

**«Mandolins in the Moonlight»** er en amerikansk populærmusikksang med melodi og tekst av Aaron Schroeder og George David Weiss.

Perry Como with Mitchell Ayres' Orchestra and The Ray Charles Singers spilte den inn i RCA Victor's Studio A, New York City, 16. september 1958. Den ble utgitt på single i USA med katalognumrene 47-7353 (mono) og 61-7353 (stereo).

I Storbritannia ble den utgitt av RCA på 78-plate med katalognummer 1086.

I Japan ble den utgitt av RCA på stereosingle med katalognummer SX-1002.

I Frankrike ble den utgitt av RCA med katalognumer 45-326.

Den andre siden på de amerikanske, britiske og japanske utgivelsene var «Love Makes the World go Around», men på den franske utgivelsen var det «Glendora».

## Norsk versjon
Rolv Wesenlund har skrevet en norsk tekst. På norsk bærer den tittelen «Mandoliner og måne».

### Innspilling
*Elisabeth Granneman med Sigurd Jansens orkester. Utgitt på singlen Philips 353&nbsp;135 i 1959.

## Referanser
Erik Hinsch

**Erik Hinsch** (født i Oslo 17. januar 1925, død 16. april 1958) var en norsk arkeolog. Hinsch arbeidet mest innenfor steinalderforskning, og utga blant annet magistergradsavhandlingen *Yngre steinalders stridsøkskulturer i Norge* i 1949.

Han tok artium i latin ved Oslo katedralskole i 1943 og ble samme år immatrikulert ved Universitetet i Oslo, der han begynte sine arkeologiske studier. Alt i januar 1944 begynte han som assistent ved Oldsaksamlingen, og tidlig etablerte han et nært samarbeide med
Gutorm Gjessing som da var i gang med sine omfattende steinalderstudier. Her fikk han i oppdrag å utarbeide en oversikt over steinalderbosetningen på Mørekysten. Våren 1944 ble han sendt ut på sin første utgravning. På Heimdalsjordet like sør for Gokstadhaugen, hadde grunneieren funnet en del jernnagler og Hinsch reiste for å foreta en undersøkelse. Han hadde ingen erfaringer
som feltarkeolog, men i løpet av tre kalde våruker gravde han fram en båtgrav fra vikingtiden. Resultatene fra utgravningen på Gokstad ble publisert i Viking året etter og står som den da 20-årige Hinsch' offisielle debut som vitenskapsmann.

Hinsch hadde i etterkrigstiden flere studieopphold i utlandet, deriblant i Frankrike, Sverige, Finland og England. I 1950 fungerte han som konservator ved Oldsaksamlingen i Oslo, og ved årsskiftet 1950-51 ble han ansatt som konservator ved Historisk Museum ved Universitetet i Bergen.

## Publikasjoner
* En ny båtgrav på klassisk grunn. Viking bind IX, 1945, side 163-183
* Buplasskulturen på Møre-kysten i dolktida. Viking bind XII, 1948, side 89-132
* Keltertidsproblemet i nordisk arkeologi. Nordisk Tidskrift, Stockholm 1950, side 201-212
* Førromersk jernalder i Norge. Finska Fornminnesforeningens Tidskrift LII:1, Helsingfors 1951, side 51-71
* ''Traktbegerkultur - megalitkultur: En studie av Øst-Norges eldste, neolitiske gruppe'', Universitetets Oldsaksamlings årbok 1951/53, Oslo 1953, side 10-176
* ''Yngre steinalders stridsøkskulturer i Norge'', Universitetet i Bergen. Årbok 1954, hist.-ant. rekke nr. 1, side 1-237
* Gokstadhøvdingens jaktransel? Viking bind XXI/ XXII, 19 5 7/19 58, side175-201, med 10 f1g. i teksten. Resume en franc;ais.
* ''Naust og hall i jernalderen'', Universitetet i Bergen, 1960

## Kilder
* Hagen, Anders: Erik Hinsch, 1925 – 1958, Viking bind XXI, 1958, side V
Tommy Karevik

**Tommy Karevik** (født 1. november 1981 i Norsborg) er en svensk progressiv metal-vokalist fra Stockholm.

Karevik var med i bandet Vindictiv fra 2004, og i 2005 deltok han på bandets første demo. Kort tid etter sluttet han i bandet og erstattet Andi Kravljaca i progressiv metal-bandet Seventh Wonder. Demoen fra 2005 dukket så opp 2010 som musikkalbumet *Born of Fire* med bandet Firecracker, hvor Karevik er kreditert som vokalist. Dette er et PR-stunt fra plateselskapet da bandet ikke eksisterer.

Nettstedet *Progressive Melodies* utpekte Karevik til «Best Male Vocalist of 2008» (*beste mannlige vokalist i 2008*). 

22. juni 2012 ble det annonsert at Karevik har fått jobben som vokalist i Kamelot etter at norske Roy Khan trakk seg året før. På hjemmesiden til Seventh Wonder ble dette bekreftet, og opplyst om at Karevik vil fortsette å synge også for dem.

## Diskografi (utvalg)
**Studioalbum med Seventh Wonder**
* 2006: *[[Waiting in the Wings]]* 
* 2008: *[[Mercy Falls]]*
* 2010: *[[The Great Escape (Seventh Wonder-album)|The Great Escape]]*
* 2018: Tiara
* 2022: The Testament

**Studioalbum med Firecracker**
* 2010: *Born of Fire* (innspilt som Vindictiv-demo i 2005)

**Studioalbum med PelleK
* 2010: ''My Demons'' (Gjestevokalist)
* 2012: ''[[Bag of Tricks]]'' (Gjestevokalist)

**Studioalbum med Kamelot*'
* 2012: *Silverthorn*
* 2015: *Haven*
* 2018: *The Shadow Theory''

## Referanser


## Eksterne lenker
* 
* 
*
Bjørn Hougen

**Bjørn Hougen** (født 15. september 1898 i Sandefjord, død 1. mars 1976 i Oslo) var en norsk arkeolog. Hougen tok magistergraden i 1924, og doktorerte i 1936 med avhandlingen *The migration style of ornament in Norway* der han behandler Snartemofunnene. Hougen var hele sitt yrkesaktive liv tilknyttet Universitetets Oldsaksamling, fra 1952; som bestyrer og professor helt til han gikk av med pensjon i 1967.

## Motstandsarbeid under andre verdenskrig
Bjørn Hougen var aktiv i motstandsarbeidet under andre verdenskrig.

I 2002 mottok han og ektefellen Torbjørg Hougen posthumt hedersbetegnelsen Rettskaffen blant nasjonene for sin innsats for å redde norske jøder fra forfølgelsene under andre verdenskrig. Også Bjørn Hougens søster Helga Hougen og deres kusine, som også het Helga Hougen, ble hedret med den samme utmerkelsen.

## Referanser


## Kilder
*
Arkitekturåret 1696

**Arkitekturåret 1696** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1696.

__TOC__

## Bygninger

* Byggingen av *[[Chatsworth House]]* i Derbyshire av William Talman fullføres (påbegynt 1687).
* Byggingen av palasset Schönbrunn i Wien av Johann Bernhard Fischer von Erlach påbegynnes. Det blir ferdig i 1713.
* 1690→1700: To barokke palasser bygges i Vilnius, Sapieha-palasset og Slushko-palasset, tegnet av Pietro Perti.

## Hendelser
* Vindusskatt blir innført England.

## Fødsler
*Carlo de Dominicis, italiensk arkitekt i seinbarokken (død 1758)

## Dødsfall
* 12. mars: Jean de La Vallée, fransksvensk arkitekt (født 1620)
* Jean-Baptiste Mathey, fransk maler og arkitekt (født 1630)
In the Middle of the House

**«In the Middle of the House»** er en amerikansk noveltysang med melodi og tekst av Bob Hilliard. Den ble spilt inn på plate både av Vaughn Monroe og av Rusty Draper. Begge ble utgitt på singler i 1956. Drapers utgivelse hadde betegnelsen Mercury 70921x45.

Den britiske sangeren Alma Cogan gjorde en coverversjon.

## Norsk versjon
Arne Bendiksen har skrevet en norsk tekst. Den norske tittelen er «I midten av vårt hus».

### Innspilling
*Arne Bendiksen med eget orkester. Utgitt på 78-platen Philips P-53082-H i 1957.

## Listeplasseringer
Monroes versjon nådde en ellefteplass på Billboard Most Played By Disc Jockeys-listen og en 21.-plass på Top 100-listen i september 1956.

Drapers versjon, utgitt bare en uke etter Monroes versjon, nådde en 24.-plass på Billboard Most Played by Disc  Jockeys-listen. Han overtraff Monroe på Top 100-listen med en 20.-plass.

## Referanser
Arkitekturåret 1698

**Arkitekturåret 1698** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1698.

__TOC__

## Bygninger

* Planleggingen av Place Louis-le-Grand i Paris av Jules Hardouin-Mansart og Germain Boffrand starter. Fasadene ble satt opp før selve bygningene.
* 1696→1713: Byggingen av palasset Schönbrunn i Wien av Johann Bernhard Fischer von Erlach pågår.
* 1690→1700: To barokke palasser bygges i Vilnius, Sapieha-palasset og Slushko-palasset, tegnet av Pietro Perti.

## Hendelser

## Fødsler
* 11. mai: Pierre Contant d'Ivry, fransk arkitekt (død 1777)
* 23. oktober: Ange-Jacques Gabriel, fransk arkitekt (død 1782)

## Dødsfall
…
Arkitekturåret 1699

**Arkitekturåret 1699** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1699.

__TOC__

## Bygninger

* 1699→1712: Byggingen av *[[Castle Howard]]* av John Vanbrugh og Nicholas Hawksmoor begynner.
* 1696→1713: Byggingen av palasset Schönbrunn i Wien av Johann Bernhard Fischer von Erlach pågår.
* 1690→1700: To barokke palasser bygges i Vilnius, Sapieha-palasset og Slushko-palasset, tegnet av Pietro Perti.

## Hendelser

## Fødsler
* Edward Lovett Pearce, irsk arkitekt (død 1733)
* Matthew Brettingham, engelsk arkitekt (død 1769)
* Svend Tråseth, norsk byggmester, kjent for oppførelsen av flere kirkebygninger i Gudbrandsdalen og Valdres (død 1769)

## Dødsfall
…
The Bus Stop Song

**«The Bus Stop Song»** (Også kjent som **«A Paper of Pins»**) er en amerikansk populærmusikksang. Tittelen viser til filmen *[[Bus Stop]]*, hvor den ble introdusert.

Det er en tradisjonell sang, som ble orkestrert av Ken Darby i 1956, men en versjon (kalt «The Keys of Canterbury») var fra kjent fra 1800-tallet og Alan Lomax samlet den som «A Paper of Pins» i 1930-årene.

«The Bus Stop Song» er best kjent i en innspilling, gjort 17. juli 1956, med The Four Lads. Den ble utgitt av Columbia Records med katalognummer 40736. Den andre siden var «A House with Love in It»

## Norsk versjon
Jacob Hjelte har skrevet en norsk tekst. Den norske tittelen er «Hvis du vil være min».

### Innspilling
* Else Nystrand med vokaltrio og Ragnar Danielsens orkester. Utgitt på 78-platen Philips P-53078-H i 1956.

## Listeplasseringer

## Referanser
Javier Hernández (andre betydninger)

**Javier Hernández** er navnet til flere personer:

* Javier Hernández («Chicharito») – en mexicansk fotballspiller
* Javier Hernández (seiler) – en spansk seiler
Katakana

**Katakana** (片仮名, カタカナ *eller* かたかな) er en japansk stavelsesskrift, som sammen med hiragana og kanji utgjør det japanske skriftspråket. Katakana brukes for fremmedord, egennavn og andre ord med ikke-japansk opphav, for eksempel ordet for *datamaskin*: コンピューター (*konpyuutaa*). 

Hvert tegn utgjør en stavelse som f.eks "a" (ア) eller en annen kombinasjon av en konsonant og vokal, som f.eks ネ (*ne*). Det finnes ingen enkelstående konsonanttegn i Katakana, bortsett fra ン (*n*). Katakana med sine rette former skiller seg fra hiragana, som har mer avrundede tegn.

Det er tilsammen 104 tegn med 46 grunntegn (akkurat slik som i hiragana.)
Harald Egenæs Lund

**Harald Egenæs Lund** (født 1910, død 1972) var en norsk arkeolog. 

Han tok magistergraden i norrøn mytologi i 1936, og arbeidet ved Stavanger Museum fram til 1941. I okkupasjonsårene ble han oppnevnt til medlem av NS' «Kulturting». I 1941 fikk han stilling som konservator ved Tromsø museum, men ble avskjediget like etter frigjøringen i 1945 og siden dømt i landssvikoppgjøret.

Han ble statsstipendiat i 1950 og fra 1952 var han tilknyttet Vitenskapsmuseet i Trondheim. Lund er best kjent for sitt arbeid med tunanleggene fra eldre jernalder, samt Vistehola.

Han ble gift i 1961 med Marta (pikenavn: Tvinde) (f. 1926).
## Utgivelse
* Lund, H. E. 1959. "Håløygske høvdingeseter og tun-anlegg fra eldre og yngre jernalder : Resyme av hovedresultaterne 1949-1958". Svorkmo historielag
* Lund, H. E. & Degerbøl, M. 1951. "Fangst-boplassen i Vistehulen på Viste, Randaberg, Nord-Jæren: undersøkelsene i 1939 og 1941". Volum 6 av Stavanger Museums skrifter: Stavanger Museum
* Lund, H. E. 1942. "Solkorset : En kort betraktning bygget på historiske overleveringer og oldfunn", Oslo:Blix forlag

## Referanser